|  |
| --- |
| **Demam Chikungunya** |
| framesframes |
| ICD10 | A92.0 |
| ICD9 | 065.4, 066.3 |
| Pengelasan Virus |
| Kumpulan | IV (virus RNA) |
| Famili | *Togaviridae* |
| Genus | *Alfavirus* |
| Spesies | ***Virus Chikungunya*** |

**Chikungunya** ialah sejenis penyakit yang diakibatkan oleh alfavirus bawaan gigitan nyamuk *Aedes aegypti*. Penyelidikan terkini oleh Institut Pasteur di Paris menuntut bahawa virus ini telah mengalami mutasi yang membolehkannya untuk direbak oleh nyamuk Aedes Albopictus (bahasa Inggeris: *Tiger mosquito*). Ini adalah punca wabak di Lautan Hindi dan ancaman di pantai Mediterranean pada masa ini.

Chikungunya pertama kali dikesan melalui ujian darah di Tanzania pada tahun 1953. Semenjak itu ia berlaku di negara-negara Afrika, Asia dan akhir-akhir ini ia berlaku di beberapa buah tempat di Negara Eropah. Ia endemik (selalu berlaku) di kebanyakan negara Sub Sahara Afrika, India, Asia Tenggara, Indonesia dan Filipina.

Chikungunya juga dilaporkan melanda penduduk Bolaang Mangondow (Sulawesi Utara), Jember (Jawa Timur) dan Kabupaten Bandung (Jawa Barat). Wabak Chikungunya pernah menjangkiti 27 orang di Pelabuhan Klang, Malaysia pada tahun 1999  Diarkibkan 2004-10-13 di Wayback Machine.

Nama penyakit ini berasal daripada perkataan Makonde yang bermaksud "sesuatu yang melengkung ke atas" dan merujuk kepada postur terbongkok-bongkok yang diakibatkan oleh gejala-gejala artritis. Penyakit ini diperihalkan buat pertama kali oleh Marion Robinson  dan W.H.R. Lumsden  pada tahun 1955, menyusul satu peletusan di Penara Makonde di sepanjang sempadan antara Tanganyika dan Mozambique pada tahun 1952. Chikungunya berkait rapat dengan virus O'nyong'nyong .

Chikungunya tidak dianggap sebagai suatu penyakit yang membawa maut. Bagaimanapun, pada tahun 2005-2006, 200 kematian telah dikaitkan dengan penyakit Chikungunya di Pulau Reunion dan di India Selatan, terdapat peletusan penyakit ini yang meluas (khususnya di Karnataka dan Andhra Pradesh); sila lihat Peletusan terkini di bawah.

Gejala
------

Simptom penyakit Chikungunya termasuk demam yang mencecah 39 darjah Celcius, keradangan biasanya digambarkan sebagai *petekia* atau *makulopapular* biasanya membabitkan kaki, tangan dan badan, dan artralgia atau artritis menyerang pelbagai sendi yang boleh melumpuhkan sekiranya teruk. Terdapat juga sakit kepala, jangkitan conjunktiva, serta sedikit fotopfobia.

Penyakit Chikungunya boleh disalah anggap sebagai demam denggi kerana tanda-tanda penyakit yang menyerupai demam denggi.
Ujian serologi untuk Chikungunya terdapat di Universiti Malaya, Kuala Lumpur, Malaysia.

Tidak terdapat sebarang rawatan khusus bagai Demam Chikungunya. Penyakit ini biasanya terhad diri dan akan sembuh sendiri. Rawatan gejala dicadangkan selepas mengenepikan penyakit yang lebih merbahaya lain.

Terbitan linguistik
-------------------

Menurut laporan awal Lumsden terhadap epidemiologi pada tahun 1955, istilah "chikungunya" berasal daripada *kungunyala*, kata kerja dasar Makonde yang bermaksud "kering" atau "berkernyut". Dalam penyelidikan serentak, Robinson menterjemahkan istilah Makonde ini dengan tambahan antara baris sebagai "sesuatu yang melengkung ke atas". Rujukan kepada bahasa Makonde kemudian terlepas perhatian pengarang-pengarang yang berikut dan mereka menganggap bahawa istilah ini berasal daripada bahasa Swahili, lingua franca kawasan itu. Anggapan yang salah ini telah diulangi dalam banyak sumber tercetak; Google menyenaraikan melebihi 15,000 laman dalam carian untuk "chikungunya swahili".

Pautan luar
-----------

* Fakta-fakta mengenai penyakit Chikungunya Diarkibkan 2008-09-14 di Wayback Machine
* Alfavirus
* Wabak Deman Chikungunya di Pulau Reunion (FR)
* Jaminan Perancis untuk pulau penyakit (makalah BBC)
* WHO: Berita mengenai peletusan penyakit
* Makalah mengenai Demam Chikungunya di Seychelles
* Madagascar ditimpa oleh virus nyamuk (makalah BBC)
* Chikungunya bukan Swahili (Kamus Swahili Internet) Diarkibkan 2006-09-11 di Wayback Machine
* Blog Chikungunya Diarkibkan 2016-03-13 di Wayback Machine
* Serangan Demam Chikungunya di India
* Halaman fakta CDC mengenai Demam Chikungunya
* Demam Chikungunya dan Kehamilan Diarkibkan 2008-05-14 di Wayback Machine
* Demam Chikungunya & bagaimana menanganinya (Mauritius) Diarkibkan 2006-11-26 di Wayback Machine

Rujukan
-------

1. ↑  Robinson Marion (1955). "An Epidemic of Virus Disease in Southern Province, Tanganyika Territory, pada tahun 1952-53; I. Clinical Features". *Trans Royal Society Trop Med Hyg*. **49** (1): 28–32.
2. ↑  Lumsden WHR (1955). "An Epidemic of Virus Disease in Southern Province, Tanganyika Territory, in 1952-53; II. General Description and Epidemiology". *Trans Royal Society Trop Med Hyg*. **49** (1): 33–57.
3. ↑  Vanlandingham DL, Hong C, Klingler K, Tsetsarkin K, McElroy KL, Powers AM, Lehane MJ, Higgs S (2005). "Differential infectivities of o'nyong-nyong and chikungunya virus isolates in Anopheles gambiae and Aedes aegypti mosquitoes". *Am J Trop Med Hyg*. **72** (5): 616–21. PubMed.CS1 maint: multiple names: authors list (link)